ગાંધીનગર, અમદાવાદ, રાજકોટઃ સુપ્રીમ કોર્ટે ભલે 25 જાન્યુઆરીએ પદ્માવત રીલીઝ કરવાની પરવાનગી આપી દીધી હોય પરંતુ ગુજરાતના ડેપ્યુટી ચીફ મિનિસ્ટર નીતિન પટેલે લોકોને ફિલ્મનો બહિષ્કાર કરવા અને રાજ્યમાં શાંતિ જાળવી રાખવાની અપીલ કરી છે. ગુરુવારે સુપ્રીમ કોર્ટે મધ્યપ્રદેશ અને રાજસ્થાન સરકાર દ્વારા તેમના રાજ્યમાં ફિલ્મ રીલીઝ ન થવા દેવા માટે ફાઈલ કરવામાં આવેલી રિવ્યુ પીટિશન પણ ફગાવી દીધી હતી. પટેલે કહ્યું, “રાજપૂતોની લાગણીને માન આપતા ગુજરાત સરકારે પદ્માવતની રીલીઝ પર રોક લગાવી હતી.”